# Lietuvoje šių metų birželio pradžioje padidėjo pašarinių miežių ir avižų supirkimo kainos

Lietuvos grūdų supirkimo įmonės 2022 m. 22 savaitę (05 30–06 05) pašarinius miežius (II klasės) supirko vidutiniškai po 360,65 EUR/t. Palyginti su kaina, buvusia prieš savaitę (21 savaitę (05 23–29), ji padidėjo 5,14 proc. bei buvo 2 kartus didesnė negu prieš metus (2021 m. 22 savaitę (05 31–06 06). Analizuojamu laikotarpiu avižos buvo superkamos vidutiniškai po 272,24 EUR/t – 7,70 proc. didesne kaina negu prieš savaitę bei 93,82 proc. didesne kaina negu prieš metus. Rapsai šių metų birželio mėn. pradžioje buvo superkami vidutiniškai po 811,00 EUR/t – panašia kaina kaip prieš savaitę bei 59,20 proc. didesne kaina negu prieš metus.

Tačiau kviečių vidutinė supirkimo kaina birželio pradžioje, palyginti su kaina buvusia gegužės mėn. pabaigoje, sumažėjo 6,34 proc. (iki 352,98 EUR/t), bet buvo 67,72 proc. didesnė negu prieš metus tuo pačiu laikotarpiu.

Šaltinis: ŽŪIKVC (ŽŪMPRIS)